Ο **Ροβέρτος Στιούαρτ, λόρδος του Ωμπινύ** (περί το 1470 - 1544) Γάλλος στρατιωτικός από τον Οίκο των Στιούαρτ του Ντάρνλεϊ ήταν τέταρτος γιος του Τζων Στιούαρτ, 1ου κόμη του Λέννοξ και της Μάργκαρετ Μοντγκομέρι. Κληρονόμησε την ηγεμονία του Ωμπινύ με τον γάμο του με την ξαδέλφη του Άννα Στιούαρτ, κόρη του Βερνάρδου Στιούαρτ, λόρδου του Ωμπινύ.

Ο Ροβέρτος ξεκίνησε τις στρατιωτικές υπηρεσίες (1493) στους Ιταλικούς πολέμους στο πλευρό του Καρόλου Η΄ της Γαλλίας και αργότερα του Λουδοβίκου ΙΒ΄ της Γαλλίας. Έγινε *αρχιστράτηγος της Γαλλίας* (1514), ο τίτλος του επιβεβαιώθηκε την επόμενη χρονιά από τον Φραγκίσκο Α΄ της Γαλλίας. Οι συγκρούσεις που ακολούθησαν οδήγησαν στη Μάχη του Μαρινιάνο (1515) στην οποία οι στρατιώτες υπό την ηγεσία του Ιακώβου ντε λα Παλίς συνέλαβαν τον αρχηγό των παπικών στρατευμάτων Πρόσπερο Κολόννα σε μια σκληρή επιδρομή του ιππικού πίσω από τις γραμμές του εχθρού. Πολέμησε επίσης στην μάχη της Παβίας (1525) και πέθανε τον Απρίλιο του 1544.

Οι ταπεστρί του Ροβέρτου
------------------------

Τις εκτάσεις του Ροβέρτου κληρονόμησε ο ανιψιός του Ιωάννης Στιούαρτ, 3ος κόμης του Λέννοξ και έγινε καταγραφή όλων των αγαθών του Ροβέρτου όπως των ταπεστρί, των βιβλίων και των όπλων του. Ο Ροβέρτος είχε δυο μεταξωτά και δερμάτινα πορτοφόλια σύμφωνα με την Σκωτσέζικη μόδα, μια Ισπανική κιθάρα και Τούρκικα χαλιά. Οι ταπεστρί που βρέθηκαν στο Ωμπινύ απεικονίζουν επτά πάρκα και επτά κυνηγετικές σκηνές, τις *"Εννέα Αξίες"*, τον Ναβουχοδονόσορ Β΄ σε εννιά σκηνές, επτά Σιβύλλες και μια ομάδα από επτά νέες ταπεστρί με πουλιά και άγρια ζώα. Σε έξι κουρτίνες από πράσινο δαμάσκηνο είναι τυπωμένοι διάσημοι άνθρωποι, οι δυο δείχνουν μια μορφή, άλλες δείχνουν ανθρώπινο ζευγάρι και άλλες τέσσερις χαρακτήρες, οι ταπεστρί μεγάλωσαν με περισσότερο πράσινο δαμάσκηνο για να γεμίσουν όλο το δωμάτιο. Ο κατάλογος αυτός είναι σημαντικός επειδή καταγράφει λεπτομερώς σε ποια δωμάτια χρησιμοποιήθηκαν οι ταπεστρί και άλλα έπιπλα.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 1013054652. Ανακτήθηκε στις 14  Οκτωβρίου 2015.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 165122630.
3. 1 2  p521.htm#i5206. Ανακτήθηκε στις 7  Αυγούστου 2020.
4. 1 2  Darryl Roger Lundy: (Αγγλικά) *The Peerage*.
5. ↑  Elizabeth Bonner, ‘Stewart , Robert (c.1470–1544)’, Oxford Dictionary of National Biography, Oxford University Press, 2004; online edn, May 2005.
6. ↑  Elizabeth Bonner, ‘Stewart , Robert (c.1470–1544)’, Oxford Dictionary of National Biography, Oxford University Press, 2004; online edn, May 2005.
7. ↑  Elizabeth Bonner, ‘Stewart , Robert (c.1470–1544)’, Oxford Dictionary of National Biography, Oxford University Press, 2004; online edn, May 2005.
8. ↑  Elizabeth Bonner, Documents sur Robert Stuart Seigneur d'Aubigny (1508-1544) Guerrier et courtisan au service de Louis XII et de François Ier (Paris, 2011), 1-26.

Πηγές
-----

* Elizabeth Bonner, Documents sur Robert Stuart Seigneur d'Aubigny (1508-1544) Guerrier et courtisan au service de Louis XII et de François Ier (Paris, 2011).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 171676484
* LCCN: no2011101189
* ISNI: 0000 0001 2208 0353
* GND: 1013054652
* BNF: cb165122630 (data)
* NLA: 49864699

 |

 |